CELEX: C2005/193/51
Language: el
Date: 2005-08-06 00:00:00
Title: Υπόθεση T-196/05: Προσφυγή του Jean-François Vivier κατά της Επιτροπής των Ευρωπαϊκών Κοινοτήτων που ασκήθηκε στις 9 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/31
            
         Προσφυγή του Jean-François Vivier κατά της Επιτροπής των Ευρωπαϊκών Κοινοτήτων που ασκήθηκε στις 9 Μαΐου 2005
   (Υπόθεση T-196/05)
   (2005/C 193/51)
   Γλώσσα διαδικασίας: η γαλλική
   Ο Jean-François Vivier, κάτοικος Le Petten (Κάτω Χώρες), εκπροσωπούμενος από τους Sébastien Orlandi, Albert Coolen και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 9 Μαΐου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής περί κατατάξεως του προσφεύγοντος στον βαθμό Α*6·
            
         
               2.
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων προσλήφθηκε στην Επιτροπή ως έκτακτος υπάλληλος, σε θέση της οποίας το επίπεδο ευθύνης είχε καθοριστεί, στην προκήρυξη κενής θέσεως, με αναφορά στους βαθμούς Α7 έως Α4, οι οποίοι, σύμφωνα με το νέο σύστημα, αντιστοιχούν στους βαθμούς Α*8 έως Α*12. Ωστόσο, κατά την πρόσληψή του, η κατάταξη του προσφεύγοντος καθορίστηκε στον βαθμό Α*6.
   Ο προσφεύγων ζητεί την ακύρωση της τελευταίας αυτής αποφάσεως υποστηρίζοντας ότι η εν λόγω απόφαση παραβιάζει το άρθρο 9 του καθεστώτος που εφαρμόζεται στο λοιπό προσωπικό, εφόσον ο προσφεύγων προσλήφθηκε σε βαθμό κατώτερο του προβλεπομένου για τη θέση επιπέδου ευθύνης. Περαιτέρω, ο προσφεύγων υποστηρίζει ότι το άρθρο 12 του παραρτήματος ΧΙΙΙ του ΚΥΚ, που επικαλέστηκε η Επιτροπή για να δικαιολογήσει την περί κατατάξεως απόφασή της, δεν τυγχάνει εφαρμογής στην περίπτωσή του, δεδομένου ότι ανέλαβε υπηρεσία μετά τις 30 Απριλίου 2004.